ddrg/super_eurlex huggingface dataset:
Απόφαση του Συμβουλίου

της 7ης Νοεμβρίου 2000

σχετικά με την υπογραφή, εξ ονόματος της Κοινότητας, της νέας σύμβασης για την προστασία του Ρήνου

(2000/706/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1 και το άρθρο 300 παράγραφος 2 πρώτο εφάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Με την απόφαση 77/586/ΕΟΚ(2), η Κοινότητα συνήψε τη σύμβαση για την προστασία του Ρήνου από τη χημική ρύπανση και το πρόσθετο σύμφωνο της συμφωνίας της Διεθνούς Επιτροπής για την Προστασία του Ρήνου από τη ρύπανση, που υπεγράφη στη Βέρνη στις 29 Απριλίου 1963.

(2) Κατά την 25ης συνεδρίαση της συντονιστικής ομάδας της Διεθνούς Επιτροπής για την Προστασία του Ρήνου, τα παρόχθια κράτη έκριναν απαραίτητο να μελετηθεί μια νέα σύμβαση για την προστασία του Ρήνου και να αρχίσουν οι σχετικές διαπραγματεύσεις.

(3) Η Ευρωπαϊκή Επιτροπή έλαβε μέρος στις διαπραγματεύσεις, εξ ονόματος της Κοινότητας, σύμφωνα με τις διαπραγματευτικές οδηγίες που δόθηκαν από το Συμβούλιο, και οι διαπραγματεύσεις ολοκληρώθηκαν τον Ιανουάριο του 1998.

(4) Με γνώμονα το αποτέλεσμα των διαπραγματεύσεων, το Συμβούλιο αποφάσισε, το Μάρτιο του 1999, ότι η Κοινότητα έπρεπε να υπογράψει τη νέα σύμβαση για την προστασία του Ρήνου, υπό την επιφύλαξη της μεταγενέστερης σύναψής της, και επέτρεψε την υπογραφή της εξ ονόματος της Κοινότητας. Η νέα σύμβαση για την προστασία του Ρήνου υπεγράφη στις 12 Απριλίου 1999 στη Βέρνη (Ελβετία),

ΑΠΟΦΑΣΙΖΕΙ:

Άρθρο 1

Η νέα σύμβαση για την προστασία του Ρήνου εγκρίνεται εξ ονόματος της Κοινότητας.

Το κείμενο της σύμβασης επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα αρμόδια πρόσωπα που θα καταθέσουν την πράξη κύρωσης στην κυβέρνηση της Ελβετικής Συνομοσπονδίας, σύμφωνα με το άρθρο 17 της σύμβασης.

Βρυξέλλες, 7 Νοεμβρίου 2000.

Για το Συμβούλιο

Ο Πρόεδρος

D. Voynet

(1) Γνώμη που εκδόθηκε στις 17 Μαΐου 2000 (δεν δημοσιεύθηκε ακόμα στην Επίσημη Εφημερίδα).

(2) ΕΕ L 240 της 19.9.1977, σ. 35.
Απόφαση της Επιτροπής

της 31ης Οκτωβρίου 2000

σχετικά με ορισμένα προστατευτικά μέτρα κατά του καταρροϊκού πυρετού του προβάτου στην Κορσική (Γαλλία)

[κοινοποιηθείσα υπό τον αριθμό Ε(2000) 3272]

(Κείμενο που παρουσιάζει ενδιαφέρον για τον ΕΟΧ)

(2000/671/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 3,

Εκτιμώντας τα ακόλουθα:

(1) Στις 27 Οκτωβρίου 2000, οι γαλλικές αρχές κοινοποίησαν στην Επιτροπή την εκδήλωση κρουσμάτων καταρροϊκού πυρετού του προβάτου στην Κορσική.

(2) Προκειμένου να αποφευχθεί η μετάδοση της νόσου, οι γαλλικές αρχές απαγόρευσαν την αποστολή, από το έδαφος της περιφέρειας της Κορσικής, ζώων, σπέρματος, ωαρίων και εμβρύων των ειδών που προσβάλλονται από τον καταρροϊκό πυρετό του προβάτου.

(3) Ο καταρροϊκός πυρετός του προβάτου περιλαμβάνεται στον κατάλογο Α του Διεθνούς Γραφείου Επιζωοτιών (ΟΙΕ). Η εξάπλωσή του συνιστά σοβαρό κίνδυνο για την Κοινότητα και θα μπορούσε να έχει συνέπειες στις διεθνείς συναλλαγές.

(4) Για λόγους σαφήνειας και διαφάνειας, συνιστάται η θέσπιση σε κοινοτικό επίπεδο μέτρων με σκοπό την πρόληψη της εξάπλωσης της νόσου, ιδιαίτερα όσον αφορά τη διακίνηση, από το έδαφος της περιφέρειας της Κορσικής, ζώων, σπέρματος, ωαρίων και εμβρύων των ειδών που προσβάλλονται από τον καταρροϊκό πυρετό του προβάτου. Τα μέτρα αυτά αντικατοπτρίζουν τα μέτρα που έχουν ήδη ληφθεί από τις γαλλικές αρχές.

(5) Εν αναμονή της συνεδρίασης της μόνιμης κτηνιατρικής επιτροπής και σε συνεργασία με το οικείο κράτος μέλος, είναι σκόπιμο να λάβει η Επιτροπή προσωρινά προστατευτικά μέτρα όσον αφορά τη διακίνηση, από το έδαφος της περιφέρειας της Κορσικής, ζώντων ζώων των ευπαθών ειδών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γαλλία απαγορεύει την αποστολή, από το έδαφος της περιφέρειας της Κορστκής, ζώντων ζώων, σπέρματος, ωαρίων και εμβρύων των ειδών που προσβάλλονται από τον καταρροϊκό πυρετό του προβάτου.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, ώστε να ανταποκρίνονται στην παρούσα απόφαση, ενημερώνουν δε αμέσως περί αυτού την Επιτροπή.

Άρθρο 3

Η παρούσα απόφαση θα επανεξετασθεί συνεκτιμώντας την εξέλιξη της κατάστασης και τις έρευνες και μελέτες που έχουν εκπονήσει οι γαλλικές αρχές.

Η παρούσα απόφαση θα επανεξετασθεί στη συνεδρίαση της μόνιμης κηνιατρικής επιτροπής που είναι προγραμματισμένη για τις 7 Νοεμβρίου 2000.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 31 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.
Απόφαση της Επιτροπής

της 11ης Σεπτεμβρίου 2000

με την οποία απορρίπτεται η αίτηση για παραχώρηση στις νήσους Τερκς και Κάικος παρέκκλισης από τον ορισμό της έννοιας "καταγόμενα προϊόντα" ή "προϊόντα καταγωγής" όσον αφορά το ρύζι που υπάγεται στον κωδικό ΣΟ 1006 30

[κοινοποιηθείσα υπό τον αριθμό Ε(2000) 2652]

(2000/573/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 91/482/ΕΟΚ του Συμβουλίου, της 25ης Ιουλίου 1991, σχετικά με τη σύνδεση υπερπόντιων χωρών και εδαφών με την Ευρωπαϊκή Οικονομική Κοινότητα(1), όπως τροποποιήθηκε από την απόφαση 97/803/ΕΚ(2), και ιδίως το άρθρο 30 του παραρτήματος ΙΙ,

Εκτιμώντας τα ακόλουθα:

(1) Το άρθρο 30 του παραρτήματος ΙΙ της εν λόγω απόφασης σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και τις μεθόδους διοικητικής συνεργασίας προβλέπει ότι είναι δυνατόν, υπό ορισμένες προϋποθέσεις, να θεσπίζονται παρεκκλίσεις από τους κανόνες καταγωγής εάν δικαιολογούνται από την ανάπτυξη ήδη υπάρχουσας ή την εγκατάσταση νέας βιομηχανίας σε μία χώρα ή επικράτεια.

(2) Το Ηνωμένο Βασίλειο ζήτησε για λογαριασμό των νήσων Τερκς και Κάικος να χορηγηθεί, για πενταετή περίοδο, παρέκκλιση από τον κανόνα καταγωγής του παραρτήματος ΙΙ, για ποσότητα 8950 τόνων ετησίως ρυζιού προέλευσης εκτός ΑΚΕ, το οποίο υφίσταται μεταποίηση και εξάγεται από τις νήσους Τερκς και Κάικος.

(3) Το άρθρο 6 του παραρτήματος ΙΙ προβλέπει τη σώρευση της καταγωγής ΑΚΕ/ΥΧΕ. Οι νήσοι Τερκς και Κάικος έχουν τη δυνατότητα να αγοράζουν ρύζι καταγωγής των χωρών ΑΚΕ της περιοχής. Κατά συνέπεια, η εφαρμογή των υφιστάμενων κανόνων καταγωγής δεν πλήττει την ικανότητα της βιομηχανίας τους να εξάγουν ρύζι στην Κοινότητα. Ως εκ τούτου, η ζητούμενη παρέκκλιση δεν είναι δεόντως αιτιολογημένη κατά την έννοια του άρθρου 30 παράγραφος 1 του παραρτήματος ΙΙ, ούτε, ειδικότερα, όσον αφορά το άρθρο 30 παράγραφος 3 και τις διατάξεις περί σώρευσης που περιέχονται στο άρθρο 30 παράγραφος 4,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Απορρίπτεται η αίτηση που υποβλήθηκε στις 21 Ιουνίου 2000 από την κυβέρνηση του Ηνωμένου Βασιλείου για λογαριασμό των νήσων Τερκς και Κάικος για τη χορήγηση παρέκκλισης από τον ορισμό της έννοιας "καταγόμενα προϊόντα" ή "προϊόντα καταγωγής" όσον αφορά την παραγωγή ρυζιού που υπάγεται στον κωδικό ΣΟ 1006 30.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Σεπτεμβρίου 2000.

Για την Επιτροπή

Frederik Bolkestein

Μέλος της Επιτροπής

(1) ΕΕ L 263 της 19.9.1991, σ. 1.

(2) ΕΕ L 329 της 29.11.1997, σ. 50.
Απόφαση της Επιτροπής

της 15ης Σεπτεμβρίου 2000

για την τροποποίηση για δεύτερη φορά, της απόφασης 2000/486/ΕΚ σχετικά με ορισμένα μέτρα προστασίας από τον αφθώδη πυρετό στην Ελλάδα

[κοινοποιηθείσα υπό τον αριθμό Ε(2000) 2701]

(Κείμενο που παρουσιάζει ενδιαφέρον για τον ΕΟΧ)

(2000/550/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας τα ακόλουθα:

(1) Λόγω της εκδηλώσεως κρουσμάτων αφθώδους πυρετού στην Ελλάδα, εκδόθηκε η απόφαση 2000/486/ΕΚ της Επιτροπής, της 31ης Ιουλίου 2000, σχετικά με ορισμένα μέτρα προστασίας από τον αφθώδη πυρετό στην Ελλάδα(4), όπως τροποποιήθηκε από την απόφαση 2000/538/ΕΚ(5), ώστε να ενταθούν τα μέτρα ελέγχου που έλαβε η Ελλάδα.

(2) Τα δύο αναφερθέντα κρούσματα στο νομό Ξάνθης ετέθησαν επιτυχώς υπό έλεγχο και απεδείχθη σαφώς η επιδημιολογική τους σύνδεση με την επικρατούσα στο νομό Έβρου κατάσταση ως προς τη νόσο.

(3) Υπό το φως της εξέλιξης της νόσου, ενδείκνυται να περιοριστούν τα μέτρα προστασίας στις αρχικές περιοχές όπου θεσπίστηκαν με την απόφαση 2000/486/ΕΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα Ι και ΙΙ της απόφασης 2000/486/ΕΚ αντικαθίστανται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, ώστε να ανταποκρίνονται στην παρούσα απόφαση, ενημερώνουν δε αμέσως περί αυτού την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 15 Σεπτεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 395 της 30.12.1989, σ. 13.

(4) ΕΕ L 195 της 1.8.2000, σ. 59.

(5) ΕΕ L 229 της 9.9.2000, σ. 59.

ΠΑΡΑΡΤΗΜΑ

Νομοί:

ΕΒΡΟΥ

ΡΟΔΟΠΗΣ

ΞΑΝΘΗΣ
Απόφαση του Συμβουλίου

της 26ης Ιουνίου 2000

για διορισμό δύο τακτικών και ενός αναπληρωματικού μέλους από την Ιταλία στην Επιτροπή των Περιφερειών

(2000/423/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι μετά την παραίτηση των κ.κ. Enzο Bianco και Gian Franco Ciaurro έμειναν κενές οι αντίστοιχες θέσεις τακτικών μελών της Επιτροπής των Περιφερειών, και ότι μετά την παραίτηση του κ. Walter Vitali, έμεινε κενή η θέση αναπληρωματικού μέλους της ως άνω Επιτροπής, παραιτήσεις οι οποίες περιήλθαν εις γνώση του Συμβουλίου στις 19 Φεβρουαρίου και 16 Μαρτίου 2000.

έχοντας υπόψη πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

1. Οι κ.κ. Ρaolo Agostinacchio και Luigi Florio διορίζονται τακτικά μέλη της Επιτροπής των Περιφερειών, εις αντικατάσταση των κ.κ. Enzo Bianco και Gian Franco Ciaurro για το υπόλοιπο της θητείας των προκατόχων τους, δηλαδή μέχρι τις 25 Ιανουαρίου 2002.

2. Ο κ. Antonangelo Casula διορίζεται αναπληρωματικό μέλος της Επιτροπής των Περιφερειών εις αντικατάσταση του κ. Walter Vitali για το υπόλοιπο της θητείας του προκατόχου του, δηλαδή μέχρι τις 25 Ιανουαρίου 2002.

Λουξεμβούργο, 26 Ιουνίου 2000.

Για το Συμβούλιο

Ο Πρόεδρος

J. Coelho

(1) ΕΕ L 28 της 4.2.1998, σ. 19.
Απόφαση του Συμβουλίου

της 2ας Μαΐου 2000

για το διορισμό των λουξεμβουργιανών τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων στις κατηγορίες των εργαζομένων και των εργοδοτών

(2000/C 139/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1612/68 του Συμβουλίου, της 15ης Οκτωβρίου 1968, για την ελεύθερη κυκλοφορία των εργαζομένων στο εσωτερικό της Κοινότητας(1), και ιδίως τα άρθρα 26 και 27,

Εκτιμώντας τα ακόλουθα:

Με την απόφασή του της 17ης Δεκεμβρίου 1999(2), το Συμβούλιο διόρισε τα τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων, για τη χρονική περίοδο από 17 Δεκεμβρίου 1999 έως 16 Δεκεμβρίου 2001, εκτός των εκπροσώπων των λουξεμβουργιανών οργανώσεων των εργαζομένων και των εργοδοτών.

Την ανακοίνωση που υπέβαλε η λουξεμβουργιανή κυβέρνηση,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων για την περίοδο από 2 Μαΐου 2000 έως 16 Δεκεμβρίου 2001:

1) ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

α) Τακτικά μέλη

κ. A. DE MATTEIS

κ. D. GEORGES

β) Αναπληρωματικό μέλος

κ. E. DIAS

2) ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

α) Τακτικά μέλη

κ. P. BLEY

κ. M. SAUBER

β) Αναπληρωματικό μέλος

κα CH. BERTRAND-SCHAUL

Άρθρο 2

Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 2 Μαΐου 2000.

Για το Συμβούλιο

Ο Πρόεδρος

J. Coelho

(1) ΕΕ L 257 της 18.10.1968, σ. 2.

(2) ΕΕ C 4 της 7.1.2000, σ. 1.
Απόφαση του Συμβουλίου

της 17ης Απριλίου 2000

περί του διορισμού μέλους της συμβουλευτικής επιτροπής του οργανισμού εφοδιασμού της Ευρατόμ

(2000/C 129/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,

το άρθρο X του καταστατικού του οργανισμού εφοδιασμού της Ευρατόμ(1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995(2),

την απόφαση του Συμβουλίου, της 14ης Ιουνίου 1999, περί διορισμού των μελών της συμβουλευτικής επιτροπής του οργανισμού εφοδιασμού της Ευρατόμ(3),

τη γνώμη της Επιτροπής,

Εκτιμώντας τα ακόλουθα:

Έχει κενωθεί θέση μέλους της προαναφερόμενης επιτροπής, λόγω της παραίτησης του κ. R. W. P. STEUR, η οποία γνωστοποιήθηκε στο Συμβούλιο στις 14 Φεβρουαρίου 2000.

Πρέπει, κατά συνέπεια, να πληρωθεί αυτή η θέση.

Την υποψηφιότητα που πρότεινε η ολλανδική κυβέρνηση στις 14 Φεβρουαρίου 2000,

ΑΠΟΦΑΣΙΖΕΙ:

Άρθρο μόνο

Η κα M. M. G. HOEDEMAKERS διορίζεται μέλος της συμβουλευτικής επιτροπής του οργανισμού εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2001.

Λουξεμβούργο, 17 Απριλίου 2000.

Για το Συμβούλιο

Ο Πρόεδρος

L. Capoulas Santos

(1) ΕΕ 27 της 6.12.1958, σ. 534/58.

(2) ΕΕ L 1 της 1.1.1995, σ. 1.

(3) ΕΕ C 186 της 2.7.1999, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 28ης Φεβρουαρίου 2000

για το διορισμό ενός μέλους της Οικονομικής και Κοινωνικής Επιτροπής (Κάτω Χώρες)

(2000/191/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από τις 21 Σεπτεμβρίου 1998 έως τις 20 Σεπτεμβρίου 2002(1),

Εκτιμώντας ότι, μετά την παραίτηση της κας Jeannette van der Hooft, η οποία γνωστοποιήθηκε στο Συμβούλιο στις 21 Οκτωβρίου 1999, έχει κενωθεί μια θέση μέλους στην προαναφερόμενη Επιτροπή,

Έχοντας υπόψη τις υποψηφιότητες που πρότεινε η ολλανδική κυβέρνηση,

Έχοντας λάβει τη γνώμη της Επιτροπής των Ευρωπαϊκών Κοινοτήτων.

ΑΠΟΦΑΣΙΖΕΙ:

Άρθρο μόνο

Η κα M. Bulk διορίζεται μέλος της Οικονομικής και Κοινωνικής Επιτροπής, σε αντικατάσταση της κας Jeannette van der Hooft και για το υπόλοιπο της θητείας της, δηλαδή έως τις 20 Σεπτεμβρίου 2002.

Βρυξέλλες, 28 Φεβρουαρίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 257 της 19.9.1998, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Φεβρουαρίου 2000

για το διορισμό ενός μέλους από τη Σουηδία στην Επιτροπή των Περιφερειών

(2000/155/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας τα ακόλουθα:

Μετά την παραίτηση της κ. Malin Risberg, η οποία γνωστοποιήθηκε στο Συμβούλιο στις 24 Ιανουαρίου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της σουηδικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κ. Mona-Lisa Norrman διορίζεται τακτικό μέλος της Επιτροπής των Περιφερειών, εις αντικατάσταση της κ. Malin Risberg για το υπόλοιπο της θητείας της προκατόχου της, δηλαδή έως τις 25 Ιανουαρίου 2002.

Βρυξέλλες, 14 Φεβρουαρίου 2000.

Για το Συμβούλιο

Ο Πρόεδρος

J. GAMA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Σεπτεμβρίου 1999

για την προσωρινή εφαρμογή της συμφωνίας μεταξύ της Ευρωπαϊκής Κοινότητας και του Βασιλείου του Νεπάλ για το εμπόριο κλωστοϋφαντουργικών προϊόντων

(2000/72/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) η Επιτροπή διαπραγματεύθηκε, εξ ονόματος της Ευρωπαϊκής Κοινότητας συμφωνία μεταξύ της Ευρωπαϊκής Κοινότητας και του Βασιλείου του Νεπάλ για το εμπόριο κλωστοϋφαντουργικών προϊόντων, η οποία μονογραφήθηκε στις 26 Μαρτίου 1999·

(2) η εν λόγω συμφωνία θα πρέπει να εφαρμοστεί σε προσωρινή βάση, από 1ης Μαρτίου 2000 μέχρις ότου ολοκληρωθούν οι διαδικασίες για τη σύναψή της, με την επιφύλαξη της αμοιβαίας προσωρινής εφαρμογής της από το Βασίλειο του Νεπάλ,

ΑΠΟΦΑΣΙΖΕΙ:

Άρθρο 1

Η συμφωνία για το εμπόριο κλωστοϋφαντουργικών προϊόντων με το Βασίλειο του Νεπάλ εφαρμόζεται σε προσωρινή βάση από 1ης Μαρτίου 2000 μέχρις ότου ολοκληρωθούν οι διαδικασίες για τη σύναψή της, με την επιφύλαξη της αμοιβαίας προσωρινής εφαρμογής της από το Βασίλειο του Νεπάλ.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 13 Σεπτεμβρίου 1999.

Για το Συμβούλιο

Ο Πρόεδρος

T. HALONEN
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 31ης Ιανουαρίου 2000

για το διορισμό ενός τακτικού μέλους από το Ηνωμένο Βασίλειο στην Επιτροπή των Περιφερειών

(2000/110/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση της κας Pam Warhurst, μέλους από το Ηνωμένο Βασίλειο, η οποία γνωστοποιήθηκε στο Συμβούλιο στις 25 Μαΐου 1999, έμεινε κενή η αντίστοιχη θέση τακτικού μέλους της Επιτροπής των Περιφερειών,

Έχοντας υπόψη την πρόταση της κυβέρνησης του Ηνωμένου Βασιλείου,

ΑΠΟΦΑΣΙΖΕΙ:

Άρθρο μόνο

Η κα Muriel Mary Barker διορίζεται τακτικό μέλος της Επιτροπής των Περιφερειών σε αντικατάσταση της κας Pam Warhurst για το υπόλοιπο της θητείας της προκατόχου της, δηλαδή μέχρι τις 25 Ιανουαρίου 2002.

Βρυξέλλες, 31 Ιανουαρίου 2000.

Για το Συμβούλιο

Ο Πρόεδρος

J. PINA MOURA

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Δεκεμβρίου 1999

για τροποποίηση της απόφασης 98/371/ΕΚ σχετικά με τους υγειονομικούς όρους και την κτηνιατρική πιστοποίηση για τις εισαγωγές νωπού κρέατος από ορισμένες ευρωπαϊκές χώρες ώστε να ληφθούν υπόψη ορισμένες πτυχές σε σχέση με την πρώην Γιουγκοσλαβική Δημοκρατία της Μακεδονίας (FYROM)

[κοινοποιηθείσα υπό τον αριθμό Ε(1999) 4233]

(Κείμενο που παρουσιάζει ενδιαφέρον για τον ΕΟΧ)

(2000/19/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονιμικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, προβείου και αιγείου είδους και νωπών κρεάτων και προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 14,

Εκτιμώντας τα ακόλουθα:

(1) οι υγειονομικοί όροι και η κτηνιατρική πιστοποίηση που διέπουν τις εισαγωγές νωπού κρέατος από ορισμένες ευρωπαϊκές χώρες θεσπίστηκαν με την απόφαση 98/371/ΕΚ της Επιτροπής(3), όπως τροποποιήθηκε τελευταία από την απόφαση 1999/538/ΕΚ(4)·

(2) οι εισαγωγές νωπού κρέατος προερχόμενου από ζώα που μπορεί να έχουν προσβληθεί από τη νόσο του αφθώδους πυρετού και προέρχονται από την πρώην Γιουγκοσλαβική Δημοκρατίας της Μακεδονίας (FYROM) δεν επιτρέπονται, λόγω ορισμένων προβλημάτων σε σχέση με την επιδημική νόσο του αφθώδους πυρετού που παρουσιάστηκε το 1996·

(3) βάσει των επιδημιολογικών δεδομένων που ελήφθησαν από τη μελέτη ορολογικής επίβλεψης που πραγματοποιήθηκε με τις διατάξεις της απόφασης 97/432/ΕΚ της Επιτροπής(5), η υγειονομική κατάσταση όσον αφορά τη νόσο του αφθώδους πυρετού είναι ιανοποιητική·

(4) τα αποτελέσματα της πρόσφατης κτηνιατρικής αποστολής της Επιτροπής εμφανίζουν ότι οι κτηνιατρικές υπηρεσίες της FYROM ελέγχουν ικανοποιητικά όλη τη χώρα και επομένως, είναι δυνατόν να επιτραπούν οι εισαγωγές πρόβειου και αιγείου νωπού κρέατος από τη FYROM·

(5) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα ΙΙ της απόφασης 98/371/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 24 της 30.1.1998, σ. 31.

(3) ΕΕ L 170 της 16.6.1998, σ. 16.

(4) ΕΕ L 207 της 6.8.1999, σ. 21.

(5) ΕΕ L 185 της 15.7.1997, σ. 15.

ΠΑΡΑΡΤΗΜΑ

"ΠΑΡΑΡΤΗΜΑ ΙΙ

ΥΠΟΔΕΙΓΜΑ ΚΤΗΝΙΑΤΡΙΚΩΝ ΠΙΣΤΟΠΟΙΗΤΙΚΩΝ ΠΟΥ ΠΡΕΠΕΙ ΝΑ ΑΠΑΙΤΟΥΝΤΑΙ - ΝΩΠΟ ΚΡΕΑΣ

>ΘΕΣΗ ΠΙΝΑΚΑ>"
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Δεκεμβρίου 1999

για το διορισμό των μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

(2000/C 4/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, "περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης" και ιδίως το άρθρο 4(1),

Εκτιμώντας:

ότι το Συμβούλιο με την απόφασή του της 15ης Οκτωβρίου 1996, διόρισε τα μέλη του διοικητικού συμβουλίου του εν λόγω Κέντρου για τη χρονική περίοδο από 15ης Οκτωβρίου 1996 μέχρι 14ης Οκτωβρίου 1996(2),

τους καταλόγους υποψηφίων που υποβλήθηκαν στο Συμβούλιο από τις κυβερνήσεις των κρατών μελών για τους αντιπροσώπους τους καθώς και από την Επιτροπή για τους αντιπροσώπους των οργανώσεων εργοδοτών και εργαζομένων,

ότι πρέπει να διοριστούν τα μέλη του διοικητικού συμβουλίου του Κέντρου για μία τριετία,

ΑΠΟΦΑΣΙΖΕΙ:

Άρθρο 1

Διορίζονται μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για τη χρονική περίοδο από 17 Δεκεμβρίου 1999 μέχρι 16 Δεκεμβρίου 2002:

I. Αντιπρόσωποι των κυβερνήσεων

>ΘΕΣΗ ΠΙΝΑΚΑ>

II. Αντιπρόσωποι των οργανώσεων των εργαζομένων

>ΘΕΣΗ ΠΙΝΑΚΑ>

III. Αντιπρόσωποι των οργανώσεων των εργοδοτών

>ΘΕΣΗ ΠΙΝΑΚΑ>

Άρθρο 2

Το Συμβούλιο θα διορίσει αργότερα τα μέλη τα οποία δεν έχουν ακόμη υποδειχθεί προς εκπροσώπηση της Γαλλίας και της Ιταλίας.

Άρθρο 3

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 17 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) ΕΕ L 39 της 13.2.1975, σ. 1· όπως τροποποιήθηκε τελευταία από τον κανονισμό (ΕΚ) αριθ. 354/95 (ΕΕ L 41 της 23.2.1995, σ 1).

(2) ΕΕ C 316 της 25.10.1996, σ. 1.